«Անվստահությունը, իհարկե, մեծ խնդիր էր, բայց կարծում եմ՝ հիմա էլ դժգոհությունը մեծ կլինի, քանի որ կուտակային համակարգը պիտի լինի կամավոր: Մարդուն իր աշխատած գումարը տնօրինելուց զրկելը հակասահմանադրական է: Իհարկե, սերունդների համերաշխության սկզբունքի կիրառման համակարգում ևս սոցվճարներ ենք վճարելու, բայց դա այլ իրավիճակ է: Սոցվճարը համարվում է հարկ և գնում է կոնկրետ տվյալ պահին եղած թոշակառուների թոշակները վճարելու համար: Իսկ պարտադիրի կիրառումից հետո մենք և՛ դա ենք վճարելու, որը ներառված է եկամտային հարկի մեջ, և՛ կուտակայինը: Ի դեպ, եկամտային հարկը նույնպես խնդիր է, որի չափը պետք է վերանայել: Հայաստանում շատ բարձր է եկամտային հարկը, որը նաև ներդրողների համար է խնդիրներ առաջացնում»: